ГОДИШЕН ДОКЛАД ЗА ДЕЙНОСТТА

НА НЧ „ПРОСВЕТА-1907“,

с.Надарево, общ. Търговище за 2020г.

В една трудна година, нестабилността в условия на пандемия се отразиха и в дейността на Народно читалище „Просвета-1907“. То се отчита по изпълнението на задачите от основните насоки за развитие на читалищната дейност и културен календар за 2020 година.

Основни задачи:

• Да опазва културно-историческото наследство и националните традиции

• Да спомага изграждането на ценностната система у децата и младежите

• Да поддържа и обогатява материалната база

• Да разработва и реализира инициативи /проекти/ за общност но и местно развитие, и финансиране на читалищната дейност

• Да подържа активно сътрудничество между читалищата на територията на общината и страната

• Обогатяване на библиотечния фонд чрез закупуване на нова литература и дарения.

**1. Ръководна дейност**

Читалищното настоятелство ръководено от мерките свързани с Ковид пандемията приоритет беше хигиената и безопасността на нашите потребители. Преорганизирахме дейността на читалището и библиотеката. Създадохме дигитален клуб „Вкусът на времето - кулинарен пъзел“ , с които вече участвахме в различни конкурси и имаме спечелени грамоти и награди.

За читалищното ръководство необходимостта от ремонти на сградата остава проблем . Екипът ще продължи да работи за разширяване на кръга от партньори от различни културни институти, НПО, учебни заведения, за привличане на нови приятели и разработване на проекти и програми, обезпечаващи материалната база и дейността на читалището.

**2. Библиотечна и информационна дейност**

През изтеклата 2020 година бяха регистрирани 129 читатели, общият брой на посещенията в библиотеката бяха 2191 , като 1913 за дома, 217 в читалнята и 61 за ползването на компютър, абонамент - 2 вестника „Хоби“ и „Здраве за всички“. Чрез табла и витрини се изнасяше информация за ново набавена литература, за културният живот на библиотеката и за услугите, които предлага на потребителите. През годината за фонда на библиотеката са набавени 36 тома от дарение. Библиотечните мероприятия, които организираме са в полза на децата,учениците и възрастни, а именно - Витрина с произведения на Христо Ботев и рецитал „Моята молитва“, витрина и беседа за живота и революционната дейност на „Васил Левски Човекът - Национална икона“, организиране на творчески и литературни утра с участието на писателката Антония Атанасова и представяне на книгата „От Дунав до Нил“, празник на буквите, маратон на четенето, по време на лятната ваканция децата подкрепиха четенето с „Четене на открито”.

**3. Културно - масова работа**

Културно-масовата работа през годината беше насочена предимно към празници, бележити дати, чествания и годишнини.Всички инициативи в читалището се случват с активна взаимна работа с местното училище, детската градина, с помощта на самодейци доброволци и членове на НЧ като пример за екипна работа.

Някои от дейностите, които бяха заложени в културния календар се проведоха онлайн, включихме се в онлайн конкурси, за които получихме грамоти и дипломи за участие, награди за най- добрите.

**Организирани:** Децата имаха възможност да покажат своите умения доста оскъдно в рецитали посветени на Христо Ботев „ Моята молитва“, Витрина и беседа за живота и революционната дейност на „Васил Левски - Човекът Национална икона“ пресъздаване на обичая „Бабин ден“- седянка с жените, Трети март - национален празник признателното население на селото поднесе цветя на войнишкия паметник и изказа своето признание към загиналите с рецитал - „Възпоменание за Батак /разказ на едно дете , Международния ден на жената - поздравителен концерт, Празник на буквите - онлайн поздравително тържество на учениците от първокласниците и „Учителко целувам ти ръка“ поздрав на учениците от шести клас от ОУ „Паисий Хилендарски“ с.Надарево. За празника на билките „Еньовден“ с децата брахме билки за здраве и беседа с възрастните. Участие в организацията на първия учебен ден на децата от ОУ „Паисий Хилендарски“. Подготовка за участие в „Празника на тиквата“ с.Кочово, общ. В.Преслав, които беше отменен заради пандемията.

**Участия:** През годината се включихме в някои онлайн конкурса, за които получихме диплом и грамоти за участие, награди за най - добрите. Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото. С новосъздадения клуб „Вкусът на времето - кулинарен пъзел“ участвахме в интернет конкурса „Есен в буркани - туршията , която приготвих“ на читалището в село Баячево, на който получихме две специални награди и една грамота за участие. Конкурс за коледни картички на читалището с.Гостилица, общ.Дряново „Моята вълшебна коледа“ в категория за „Коледна картичка“ участниците получиха трета награда , а децата грамоти за участие. В онлайн конкурса на читалището в с.Троица ,общ. В.Преслав „В очакване на дядо Коледа- 2020 година“ участниците получиха своите грамоти. Имаме и поощрителна награда от кулинарния конкурс „ С аромат на вкусно сготвено, фолклори изкуство“ на читалището с.Паламарца, общ. Попово. Читалищното настоятелство благодари на всички участници.

**4. Краеведска дейност:**

Дърво с корен – изучаване на песни и издирване на броенки от родния край на баба и дядо. Попълването с предмети от бита на местното население продължава през цялата година.

**5. Социални дейности:**

През изминалата 2020 година Асоциация „Ная“ се свърза с нас за подкрепа, а ние на свой ред със няколко самотни майки, на които оказаха подкрепа. Оказахме помощ при попълване на документи, справки за задължения и др.

**6. Административни дейности:**

Читалището за 2020г. има 51 члена, 1 човек назначен на трудов договор с 8 часов ненормиран работен ден, счетоводител на които се плаща по договор за счетоводна услуга. Проведени са общо 4/четири/ заседания на читалищното настоятелство, едно на Проверителната комисия и Частично отчетно изборно събрание на 26.06.2020г. за избор на нов член на ПК. Работещият участва в месечните сбирки на ОЧС Търговище и обучения организирани от Клуб НСО Търговище и ОЧС , осъществява ежемесечните административни дейности. С цел да направим по красив делника и да изпълним със съдържание дните на местната ни общност продължаваме да работим отговорно.